پنڈ بیگوال

پنڈ بیگوال  پاکستان کی ایک یونین کونسل جو اسلام آباد میں واقع ہے۔
 تفصیل 
پنڈ بیگوال اسلام آباد کی یونین کونسل نمبر 16ہے جو تین حصوں پر مشتمل ہے اپراں گراں(جو مرکزی گاؤں کی حیثیت رکھتا ہے)، درمیانہ محلہ اور بناں گراں۔اکثریت کا تعلق دھنیال برادری سے ہے۔
 تاریخی حیثیت 
پنڈ بیگوال بیگو خان کی اولاد کا مسکن ہے جس نے اسے پانچ سو سال پہلے آباد کیا  اس کی اولاد بیگوال دھنیال کہلاتی ہے۔جبکہ یہ نام 1860ء کے بندوبست میں پہلی بار شامل کیا گیا اس سے پہلے اس کا نام ڈوگرہ دور سے کالو آباد تھا اسی بیگو کی اولاد میرا بیگوال، انگوری، کٹھاڑپنڈ اور ڈھوک کولیاں میں پھیل گئی۔اکثریت دھنیال قبیلہ کی ہے اس کے علاوہ سید، گکھڑ، جنجوعے(کاسبی)اور کیٹھوال بھی آباد ہیں چھوٹی گوتوں میں قطبال، جوگیال، مانجھیال، کُرلیال، جوجیال اور باوے ہیں۔تاریخ قبیلہ دھنیال، پروفیسر راجا حق نواز دھنیال، صفحہ 157

 یونین کونسل 
پنڈ بیگوال موجودہ یونین کونسل نمبر 16 ہے نئی حلقہ بندی 2022ء کے مطابق یہ یونین کونسل میرا بیگوال، رکھ میرا، اٹھال، سیورا، جگیوٹ، بائیں نلہ، درمیانہ محلہ، ڈھوک سجل راجگان سہالی ڈھوک نندنہ نگتہ، چھوہالہ جنڈ گراں اور جنڈالہ پر مشتمل ہےروزنامہ جنگ 27 اگست 2022ٰء

 مرکزی مسجد 
یہاں کی سب سے قدیم جامع مسجد حنفیہ صدیقیہ تقریباً سو سال سے علاقے کی اہم ترین اور مرکزی جامع مسجد کی حیثیت رکھتی ہے

 مزید دیکھیے 
 پاکستان
 فہرست پاکستان کے شہر

 حوالہ جات 

زمرہ:اسلام آباد دارالحکومت علاقہ کی یونین کونسلیں
زمرہ:اسلام آباد دارالحکومت علاقہ کے گاؤں
زمرہ:اسلام آباد
زمرہ:اسلام آباد وفاقی دارالحکومت علاقہ کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل